**Základná škola s materskou školou, Školská 11, 90026 Slovenský Grob**

**vyhlasuje pri príležitosti 50. výročia školy**

**literárno-výtvarnú súťaž**

**„ŠKOLA PLNÁ ZÁŽITKOV“**

**Tak neváhajte a s chuťou sa pustite do tvorivej práce. Využite svoju vlastnú originalitu, fantáziu, kreativitu a prostredníctvom literárnych a výtvarných prác vyjadrite zážitky, radosti i starosti zo školy.**

 **Namaľujte, nakreslite, urobte koláž, grafiku, alebo ľubovoľnou**

 **výtvarnou technikou zobrazte našu školu a pestrý život v nej.**

 **Napíšte báseň, príbeh, rozprávku, poviedku alebo hocijaké iné**

 **literárne dielo o našej škole, vašej triede, spolužiakoch, podujatiach**

 **školy, alebo o svojej predstave, z ktorej sa dozvieme, ako by mala**

 **naša škola vyzerať.**

**Súťažiť sa bude v troch kategóriách:**

1. **žiaci 1.- 4. ročníka našej školy**
2. **žiaci 5.- 9. ročníka našej školy**
3. **absolventi našej školy, súčasní aj bývalí pedagogickí i nepedagogickí zamestnanci, rodičia a všetci ostatní priatelia našej školy**

 **Termín odovzdania výtvarných a literárnych prác je do 4. apríla 2016. Práce odovzdávajte triednym učiteľom alebo zástupkyni školy Mgr. Soni Krasňanskej. Pred odovzdaním nezabudnite napísať názov práce, svoje meno a priezvisko, kategóriu (vek , triedu), dospelí aj adresu alebo iný kontakt.**

 **Súťažné práce posúdi porota. Vyhodnotenie súťaže a ocenenie výhercov sa uskutoční 29. apríla 2016 počas slávnostnej akadémie v priestoroch Domu kultúry v Slovenskom Grobe.**

 **V rámci osláv výročia školy sa uskutoční aj výstava súťažných prác.**